# Conversatiun

1793 Indice:Decurtins - Rätoromanische chrestomathie, VII.djvu Conversatiun Intestazione 8 febbraio 2021 75% Da definire
Conversatiun Andrea Rosius à Porta 1793 CC BY-SA 3.0 GFDL Indice:Decurtins - Rätoromanische chrestomathie, VII.djvu //it.wikisource.org/w/index.php?title=Conversatiun&oldid=- 20210208171724 //it.wikisource.org/w/index.php?title=Conversatiun&oldid=- 20210208171724
ANDREA ROSIUS A PORTA.
Conversatiun tra ün Anvolt ed ün Stüdent nell’Engadina bassa sopra ’l Stylo velg e nouf. [Stampà da B. Otto a Coira] 1793.
AVIS AL LECTUR.
Siand il sar Anvolt, meis ami, chi s’ingianna raramaing in sias conjecturas, es del maniamaint, (sco ’s veza qui davo,) chia scha ’ls Sigrs. Paurs udissen las raschuns allegadas in quista conversatiun, schi ch’els pigliessen sü sainza fal il stylo nouf, e siand quist fuoss üna buna chaussa; schi n’hai eug miss dalunga detta conversatiun per scrit, per ch’ella possa gnir publichiada e leta. Col che giavüch ch’elle prodüa l’effet desiderà.
[p. 5] Anvolt. Benvenuto caro sar Stüdent; co pass’ la? Vaivat bain pussa oura da voss viadi?
Stüdtent. Bainissem; eud s’ingrazch! — ma s’ disturbech forsa? Vo eschet in lectura —
Anv. Bagatella! Eug guardeiva ün pa nel Calender Grand ch’eug nün veiv’amo let.
Stüd. Eh bain! che disch el da bun?
Anv. Ezetuà quai ch’el disch davart la respectiva situatiun dellas differentas potenzas dell’Europa, schi ’m para chia ’l reist nun vess merità la stampa. In pê da zitar qualche bels exaimpels e dits morals dell’antiquità; o da far part da qualche nüzaivla inventiun; o da dar qualche bun cossalg per ameliorar l’agricoltura; o almain da dir qualchaussa [p. 6] da dalettaivel per render leiar: schi quintal nan historiettas sainza sal, chi nun meriten niaunca d’esser lettas, amo main quintadas dopo.
Stüd. Co laivat, meis chiar sar Anvolt, chi vegnia qualchaussa da scort, d’instructif our dell’Appenzel, ingio nun han niaunca gnü tant spiert da tour sü ’l Stylo nouf, ingio staun stupidamaing attachiats al Stylo velg, sco a la cradentscha dels Apostels!
Anv. Sar Stüdent! Sar Stüdent! Vo ’ns faivat ün cuort process. Scha ’ls Appenzellers sun malscorts causa conservan il Stylo velg; schi che eschen no d’Engadina bassa? [p. 475
Stüd. Ma co? Nun vaivat tut sü ’l Stylo nouf? qualch’ün ’m ha pür gnü scrit à l’Università chia l’Engadina ’l veiva eir adoptà, e sun adüna stat in quista cretta.
Anv. Be l’Engadin’auta l’ha tut sü.
Stüd. Am displascha bain, chia no’ ns laschan surpassar in tuotas bunas chaussas da quist noss vaschins, chi pür habiteschen ün paiais plü ingrat co no.
Anv. Quanto a mai, vess eug huossa cret, chia Stylo velg, Stylo nouf, fuoss quasi l’istess: ma siand chia las natiuns las plü illuminadas han tut sü l’ultim, [p. 7] schi ’m impais lhura eir, chia sainza bunas raschuns nun vessen ellas fat quist tanto; e in seguito da quista suppositiun, vessen eir no, sainza dubi, fat bain dad imitar lur exaimpel.
S. Sgiüramaing, e in tuot cas stuessen ils ignorants imitar ils buns exaimpels da quels chi han pratica e savair dels fats. Per ils saimpels es la fede implicita quasi dapartuot necessaria. Però fa ün bain ta tour instructiun, e dad agir seguond cognoschentscha tuotas voutas ch’ün puo.
A. Eug sun eir da quist sentimaint, e vess perquai grand applaschair da savair la raschun da quist Stylo nouf. Vo, chi gnivat da quistas scoulas autas, nun ’m pudessat . . . .
S. Unguotta plü facil; be un pa d’ patientia, schi in quist puncto ’s poss dar intera satisfactiun.
A. Schabain sun bod velg, schi cur ch’eug poss imprender qualchaussa, nhai amo adüna dalet lapro. Pür nan coll’explicatiun.
S. Una bella prouva della dignità e eminentia d(c)[e]l Crastian es eir quista, dad havair sottomiss il Solai, la gliüna e las stailas a seis servezen, fand servir quist corps celests a mesürar il temp cun extezza, [f. 8] a seis plaschair e a sia granda commodità: ma eir a la conquista da quist prezius avantach es ell’arivà pür pac a pac e dopo nomber da Seculs.
La plü antiqua masüra del temp, della quala ’ls Crastians reunids in Società, haien fat uso, es quella d’ün’Eivna; probabelmaing in memoria della creatiun del muond in 7 dids.
Dopo, haviand els observà il cuors della gliüna ch’ella als appariva da 4 eivnas in 4 eivnas di novo nell’istessa maniera, partiten els gio il temp in Mais. Dasortchia l’ann dels prüms temps nun eira auter co ün mais.
Observand ils Crastians plü inavant eir il Solai, remarchetten els ils 2 Solstiziums e ’ls 2 Equinoxiums.
A. Che, che voul quai dir, quist Sols —?
S. Il Solstiz d’uviern, es il di il plü cuort dell’ann, cioe il 21 December S. n. Il Solstiz da stà es il di il plü lung, cioe ’l 21 d’ Giun. L’Equinoxio della prümavaira voul dir, di e not dell’istessa lungezza nel [p. 476 prüm di da prümavaira, il qual crouda nel 20 mars. L’Equinoxio dell utuon, es di e not dell’istessa lungezza nel prüm di d’utuon, chi es il 22 September. Quistas 4 [p. 9] stagiuns fuon eir da principi nomnadas anns. Quindernan s’ chiatta nell’antiquità anns da 3 e da 6 mais.
Dopo quist reunind il spazi da temp da 12 nouvas Gliünas completas formetten ils vegls l’ann lunari da 354 dids. Ma pac temp davo veziand els chia quist ann lunari nun correspondeiva all’ann solari, e confondeiva las stagiuns, metetten els pro 6 dids all’ann lunari per il render conform a quel del solai. E pür, eir con quist nun fuo remedià alla confusiun dellas stagiuns, ed eiran obliads da temp in temp da metter pro dids e mais per restabilir l’uorden interruot.
A le fin, var 1300 anns avant la natività da Christo, formetten ils Egiptiers l’ann da 365 dids; e ’ls Babiloniers, amo melders Astronoms, ob(f)[s]ervetten, chi leiva amo a pressapac 6 hura sper complettar l’ann solari.
In consequentia da quistas observatiuns fet Julius Caesar formar e adoptar il Calender, dit Juliano, dal qual vo ’s inservivat amo hoz in di nell’Engadina bassa. A. Ma, caro sar Stüdent, tuot quist es belg e doct, ma vo non am vaivat amo dit inguotta daquai ch’e(n)[u]g desidereiva da savair, cioe: perche chia l’Europa [p. 10] moderna haia müdà quist Calender, o sia Stylo Juliano?
S. Quist ’s völg eug huossa explichiar. L’ann solari, es il temp chia ’l solai metta per arrivar darcheu nell’istess lö del Coel dal qual ell’eira parti, e quista cuorsa fal exactamaing in 365dids, 5huras, 48 minutas, e 48 Secundas. Per plü d’ clarezza ordonnet Jul. Cæs. da negligir quista fractiun d’uras, minutas e Secundas, infin chia las trand insembel pudessen formar ün di intér. E siand quistas fractiuns fan quasi 6 huras, chi es la 4ta part d’ün di, schi fuoe reglá da quintar davo l’auter 3 anns da 365 dids, e da quintar 366 dids nel 4vel ann. Quists 3 prüms anns sun anns commüns, e ’l 41 es nomnà, ann bissextil, (Schaltjahr). Il di ch’ün metta pro a quist ann es il 29 d’ favrer, quist mais aviand nels Anns commüns be 28 dids.
Ma, sco vo vezaivet, quist reglamaint suppona chia l’ann haia 365 dids e 6 huras, e pür hal be 365 dids, 5 huras, 48 min. e 48 Sec.; il che fa üna differentia dad 11 min. e 12 sec. ch’ün metta pro da massa ad imminch’ann; e Slungunand uschea imminch’ann, dad 11 min. e 12 sec., importa in 100 anns, 8 huras e 40 min., ch’ün reista [p. 11] inavo: ed importeiva 10 dits da Jul. Caes. in nan infin l’ann 1582, nel qual ann il Papa Greg. XIII. reglet, da laschar quist 10 dids dvart, e da far quist ann per tant plü cuort, accio chia l’ann sequente fuoss in regola. Ed accio ch’ün nun reista plü inavo, ha il detto Papa, (cussglia dals plü habels [p. 477 astronoms dell’Europa) stabili, da render commün, imminchia 1001 ann, da bissextil ch’ell eira seguond il reglamaint Julian. Ma essendo chia la suppressiun dell’ann bissextil d’imminchia 1001 ann, es da 5 huras e 20 min. massa granda, siand nun es da supprimer auter co 18 huras e 40 min.; schi esa stat fixâ da quintar il 1001 ann, per commün, be 3 seculs consecutifs, e da render il 41 darcheu bissextil. Dasort chia ’ls anns 1700, 1800, e 1900, sun anns comüns, e l’2000 sarà bissextil. Ed in quista maniera esa indrizà, chia l’ann ordinari del Stylo nouf, es usche conform all’ann solari, ch’in 100 anns nun ’s declina da quist plü co 20 minutas: chia al contrari cun noss Stylo velg stain no imminchia 100 anns quasi ün di inavo.
A. Schi nel secul chi vain (no eschen bain spera) saranno 12 dids inavo, siand no eschen huossa fingia 11.
[p. 12] S. Appunto! A. Dasort chia in var 2000 anns fuossen quels del Stylo velg quasi ün mais inavo.
S. Pac fallerà.
A. A Cun las feistas giess quai dimana eir tuot soutsura.
S. Quai vae fingia huossa. Cur il reist della Christantà celebrescha la naschentscha, la mort, la resüstanza, l’ascensiun da noss Salvader, nel vair temp; schi giain no, e ’s Appenzellers fand nossas lavuors, sainza chi sea questiun dad el, sco scha no fuossen Jüdeus o Paians. Nun es quai indezent?
A. Ma tuotüna, quanto allas feistas siand no giain alla veglia, am para chia quels chi han müdà, haian plü tort co no.
S. Vo s’ingianaivat, meis sar Anv.! Ils auters han cognoschü lur errur e sun turnads, sco glioud da jüdizi, darcheu sün la dretta Strada. E no giain inavant, sco ’ls muois chi nun san tschesser, e ’ns sluntanain da plü in plü della veglia vaira via. E da quist s’ vögl eug dar üna prouva palpabla. Il doctuors del prüm concilio da Nicea, l’ann da C. 325, vuliand reglar cur ch’ün dess celebrar la pasqua, consultetten els ils docts d’Alexandria, per savair sün [p. 13] che di crudeiva l’equinoxio della prümavaira. Quists respondetten: sün il 21 l d’ Mars. Ondechè ’ls doctours statuitten, chia da quell’ura invia la pasqua christiana dess gnir celebrada, la prüma dumengia chi sioua la prüma plaina gliüna dopo l’equinoxio, overo dopo ’l 21 l d’ Mars. Oro, quels del Stylo nouf celebreschen amo la pasqua incirca nell’iste(f)[s]s temp: ma no la celebrain qualvoutas infin 5 eivnas plü tard, tenor plascha a noss vegl Stylo, chi para dad ir in fanzögnia, e chi ’ns maina eir a no cun el. Dimana, no chi craiain dad ir alla veglia, gain alla nouva, e quels del nouf Stylo all’incunter van sco geiva la primitiva Baselgia nel 41 Secolo. [p. 478
A. Eug nun sai che dir; quai ’m para, meis sar Stüdent, chia vo haiat raschun. E quanto à mai, dess eug jent mia vusch per il Stylo nouf, schabain quai fuoss, nel principi, ün pa mal - commodaivel, ens rendess ün pa confus.
S. Confus? — Per quintar 11 dids inavant et inavo voul quai propi üna grand’Arithmatica. „No suleiven metter ad Alp als 12 Giün; schi „mettain no huossa als 23. No veivan in tal Bain aua d’ rouda als 29 Mai; „dimana la vain no huossa als 9 d’ Giün.“[p. 14] Imminch’ufant chi sa summar, savess far quist quint; ed in ün pêr d’anns fuoss’ün già adüsà alla nouva. — A mai am para anzi co(u)[n]fusiun, e fich mal - commodaivel da conservar quist Stylo velg: Sea chia no retschaiven chiartas, legian Gazettas, gean las vias; partuot ans stal in peis, partuot ans stain no fermar, e’ ns impissar sü ingio no eschen. E l’hura as sto ün eir quasi turpiar, davant eisters, da nossa ardünadezza a nun vulair müdar Stylo. „Craiaivet dad esser plü scorts co tuotas las natiuns dell’Europa?“(pudess ün ans dmandar).
A. In effet, pretender, chia la sapientia haia abanduna ’ls auters paiais per ’s refugiar tranter Pont - Martina e Pons - Alta, fuoss la nardà svess.
S. E scha no nun pretendain quist, schi perche nun fainno sco’ ls auters Pövels?
A. Qua ’m para darcheu no nun possen dir inguotta d’ raschunaivel a nossa defaisa. — Pero dscharan qualched üns dels Sigrs. Paurs: quist Stylo nouf es il Stylo catholic, ch’ün Papa ha miss sü, e perquai nun lain no savair d’el. Ma eug saint bain ch’ün als po quia darcheu büttar avant üna presumtiun ridicola, da craier ch’els sean plü buns [p. 15] e plü fervents reformats co ’ls Inglais, Danais, Sveds, Prussians, Svizers, e quels da Coira, e d’Engadina sura, ils quals han tuots tut sü ’l Stylo nouf sainza scrupel.
S. Schi bain! metter quia la religiun inavant es püra simplicità e 30 superstitiun!
Il sabi piglia sü tuotas bunas chaussas, chi vegnien d’inuonder nan chi vöglien. Pruvai tuot, (disch’’l Apostel 1 tess 5, 21.) e artgnai quai chi es bun. A chi vess quai podü convgnir melg da reglar il Calender, cioe ’ls dids da solemnitats religiusas, e d’anniversaris del culto public, a chi gniva quist plü bain pro, co al Papa sco grand sacerdot, sco l’ prüm Ecclesiastic della Christantà? Usche fuon fingià nella plü auta Antiquità ils sacerdots, o preirs dels Babiloniers, Persers, Egiptiers eir ils Astonoms da quists pœvels; sco eir pro ’ls Romans, dal Rai Numa Pompilius in nan infin al temp dels Imperaders; e Jul. Caes. svess reglet il Calender in qualità da grand sacerdot ch’ell’eira, (Pontifex maximus). Ora, ditam [p. 479 vo, chi eschet ün hom da senn, scha no nun dessen piütost ans far ün cas da conscientia dad observar il Stylo d’ün scelerat paian, sco eira Jul. Caes., co quel [p. 16] d’ün Christian Chatholic e Apostolic, sco eira Greg. XIII?
A. He sgiüramaing! Ma chi sà e chi s’impaissa a tuot quistas chaussas chia vo ’m vaivat explichià nan qua davo rouda? Eug sun persvas chia scha noss Sigrs. Paurs udissen quistas raschuns, schi chia ’s convgnissen unanimamaing da tour sü ’l Stylo nouf alla prima proposta.
S. Quai fessen els, sainza dubi, sch’els capissen raschun, e ’s rendessen ad ella sco vo: ma quants esa pür massa da quels, chi, (sco disch Salomon 10 Prov. 27, 22.) sch’ün als mettess aint il moscher, e ’ls pastess sco juotta, tuotünna nun dessen lö alla raschun, ne s’ partissen da lur nardà.
A. Eug n’hai massa bun idea da noss compatriots per podair crair chia da quista sort glioud possen mà formar la pluralità nell’Engadina bassa.
S. Speresch tuottünna eir e(n)[u]g, chia vo nun s’ingiannat, e chia resguard al Stylo nouf, nos Sigrs. Vaschins seguiran la via d’ mez dels prudaints, chi es: da non esser, nell tour sü chaussas nouvas, ne dels prüms ne dels ultims.